**Academia de Studii economice din București**

**Consiliul pentru Studii Universitare de Doctorat Școala Doctorală Contabilitate**

**Explorarea relației dintre factorii de raportare ESG și performanță**

Hussein Ali MROUEH

Conducător de doctorat: Prof. Univ. dr. Ileana NIȘULESCU

**București, 2025**

# **Rezumat**

Cererea tot mai mare de publicare a informațiilor ESG și prevalența rapoartelor ESG indică necesitatea cercetării privind legătura dintre ESG și performanța financiară. Această teză de doctorat investighează relația dintre factorii de raportare ESG și performanță, cu un accent specific pe Liban. Metodologia de cercetare include trei etape distincte: o abordare calitativă prin analiza literaturii de specialitate și o abordare cantitativă care cuprinde analiza bibliometrică și un sondaj pe bază de chestionar. Teza este structurată în șase capitole. *Capitolul 1* definește și explorează evoluția raportării ESG, subliniind beneficiile și provocările acesteia. *Capitolul 2* examinează contextul istoric și teoretic al raportării ESG, legătura sa cu guvernanța corporativă și reglementările relevante. *Capitolul 3* se concentrează pe legătura dintre raportarea ESG și performanță. *Capitolul 4* realizează o analiză bibliometrică care explorează cercetările existente cu privire la această relație. *Capitolul 5* prezintă metodologia de cercetare și rezultatele unui studiu cantitativ realizat în Liban, analizând corelațiile dintre factorii ESG și parametrii de performanță. Rezultatele arată că rolurile părților interesate și sectoarele industriale influențează importanța acordată factorilor ESG. Raportarea ESG puternică este legată de prioritizarea factorilor sociali. Implicarea părților interesate crește gradul de satisfacție cu privire la raportare. Reglementările inadecvate conduc la solicitarea unora mai stricte. *Capitolul 6* prezintă concluziile și contribuțiile cercetării.Constatările ajută companiile, autoritățile de reglementare și alte părți interesate în vederea îmbunătățirii practicilor de raportare ESG.

*Cuvinte cheie:* *ESG, performanță, CSR, factori de mediu, factori sociali, factori de guvernanță, studiu bibliometric, Liban, analiză cantitativă, raportare ESG.*